આ વિગતોને આધારે પોલીસે રાજુ ઉર્ફે અશોક દંતાણી વાઘરી અને ગીરીશ દંતાણી વાઘરીને ગઈકાલે જ ઉઠાવી લઈને પુછપરછ હાથ ઘરી હતી જેમા બન્નેએ માર મારીને હત્યા કર્યાની કબુલાત કરી લીઘી હતી. પોલીસના જણાવ્યા અનુસાર દારૂ પીવા ગયેલા છગનભાઈએ રાજુ ઉર્ફે અશોકની સાથે ગાળો બોલવાની બાબતે તકરાર થઈ હતી. જેમાં વચ્ચે પડેલા ગીરીશ દંતાણીને પણ છગનભાઈએ ગમે તેવી ગાળો બોલતાં બન્ને શખ્સો છગનભાઈને ઝુંપડપટ્ટીના પાછળના ભાગે લઈ ગયા હતા જ્યાં લાકડાના ડંડા તથા ગડદાપાટુનો માર માર્યો હતો. જેમતેમ કરીને છગનભાઈ જીવ બચાવીને ત્યાંથી ભાગ્યા હતા અને પોલસન ડેરી રોડ ઉપર આવેલી ઝકરીયા મસ્જીદ પાસે ચક્કર ખાઈને પડ્યા હતા. તેમને છાતીમાં તેમજ માથામાં થયેલી ઈજાઓ તેમજ ગરમીના કારણે તાત્કાલીક સારવાર નહીં મળવાને કારણે મોત થયાનું પણ ખુલવા પામ્યું હતુ. પોલીસે હત્યામાં વપરાયેલા લાકડાના ડંડા જપ્ત કરીને વધુ તપાસ હાથ ઘરી છે.